Omofilia

La parolla omofilia l’è stada drovada in ocasion del prim moviment omosessual 'me sinonim o indicator de omosessualità, a partì di anni '20 fina a la fin di ann '60. Con la definizzion de omofil a ghe se po’ anca riferì a on individov che l’aceta i oregiat, che 'l ghe fà de sponda ai sò richieste, che ‘l gh’ha di penser positiv in quant a l'omosessualità o anca, a la fin, l’è on sostegn de la soa acettazzion social.

A partì de la metà del secol quell de vint a l’è stad on concet ampiament drovad in sociologia e in alter mester.

 Etimologia e utilizazzion in ambient ghei 
El termin omo-filia a l’è preferid e favorid d’on quaivun perchè ‘l marca l'amor ("-phile "del grech φιλία) putost che ‘l sess. Inventad per la prima volta del medegh, poligrafo e sgiornalista pubblicista todesch el Karl-Günther Heimsoth che, in la soa tesi de dotorad datada 1924 "Hetero-und Homophilie", ‘l l’ha introdot in de l’ambient de la sessuologia. El termin l'ha ciapad pé in di ann '50 e '60 in fra i organizazzion pro-ghei e in di publicazzion a lor correlade. I grupp de ‘sti temp chì ormai a inn  conossud  tucc insema per havé fad part de l’inscì ciamad moviment omofil.

L'utilizazzion de la parolla "omofilia", associada al moviment omofil, ha tacad a descomparì al vegnì foeura del moviment de liberazzion ghei contemporani in tra la fin di ann '60 e i prim ann '70 del secol quell di vint, semper pussee sostuid  d’ona serie noeuva de termin compagn de ghei, lesbiche, bisessuai e transgender e, a l’inviada di ann '90, de queer insema a l'acronim LGBTQ e quest, siben che on  quai "grup omofil"el sia restad viva fin ai ann '80 e '90.

La Gesa d'Inghilterra l’ha drovad an’mò el termin "homophile" in certi contest almen a partì del 1991 – per esempi per indicà "l’orientament omofil" e la "relazzion omofila sessualment ativa".Issues in Human Sexuality: A Statement by the House of Bishops of the General Synod of the Church of England, December 1991 (London: Church House Publishing, 1991). 

Squas in tute i lengue indove che i parolle "omofil" e “omosessual”  a inn drovade tucce du, "omosessual" l’ha vinciud ‘me termin convenzional moderno pussee drovad. L'unica ecezzion l’è ‘l norveges, indove che l’è sucedud el contrari, e "homofilo[i]" l’è el termin moderno neuter convenzional per indicà i ghei e i lesbiche in lengua norvegesa. In lombard i termin pussee  drovad pussee despess a inn, per i omen a l'è, ghei, vegnud de la lengua inglesa a travers de la lengua italiana, insema a di termin pussee popolar compagn che fenocc, oregiat, cul allegher ec. e lesbica per i done anca lù tolt de la lengua italiana.

Anca in del mond anglosasson la parolla "homophilia" l’è stada in d’una certa misura drovada in varie manere; ma prima de la fin di ann '60, de poeu di moti de Stonewall, l’è stada sostituida e semper pussee bandondada. La parolla "Homofili" a l’è stada drovada per la prima volta in Norvegia in del 1951 in d’on libret del ram norveges de la  Lega pro-ghei-e-lesbiche danesa trada insema in del 1948.

De sorapù, di volte el termin l’è drovad in del parlà lisc de la comunità ghei per descriver un "eteroallead", o ben ona persona che la se reconoss 'me eterosessual ma che, amalastant quest, la se sent arenta ai persone LGBT in di so rapost sociai o l’è ligada fiss a la comunità LGBT e a la soa cultura.

 In sociologia 
L'omofilia (o ben, "l'amor del compagn/del’istess") a l'è la tendenza di individov de tràss insema e de tirà in pé di ligam con alter indivodov considerad compagn in quant a di sò caratteristiche particolar de lor. La presenza de omofilia l’è stada descrivuda in d’ona vasta gamma de studi che i hann rimarcad l'omofilia in d’ona fila de circostanze, condizzion e manere e i hann stabilid on raport de somilianzaMcPherson, M., Smith-Lovin, L., & Cook, J. M. (2001). "Birds of a Feather: Homophily in Social Networks". Annual Review of Sociology. 27:415–444. in quant a diverse condizzion in fra i che l'età, l'identità de sgener, la class social e 'l rango in la socetà.

In di relazzion omofil i individov a condividen di caratteristiche comune (idee, valor, educazzion, ec.) che renden la comunicazzion e la relazzion de formazzion pussee fazzil. Despess l'omofilia la mena a omogamia-matrimoni in tra persone con di caratteristiche compagne.Fiore, A. T. and Donath, J. S. (2005). "Homophily in Online Dating: When Do You Like Someone Like Yourself?". MIT Media Lab

In de l’analisi de red social, el termin doperad l’è quell pussee tacad a l'original in sociologia: chichinscì "omofilia" el corrispond al fenomen provocad del somejà di individov vun con l'alter in quant a vuna o pussee carateristiche rilevante, dedent de la red social indove che a se troeuven a vesser coness vun con l’alter.Lazarsfeld, P.; Merton, RK (1954). "L'amicizia come un processo sociale: un'analisi sostanziale e metodologica." Libertà e controllo nella società moderna: pp. 18-66. (Friendship as a social process: A substantive and methodological analysis, in "Freedom and Control in Modern Society" El Robert K. Merton e ‘l Paul Lazarsfeld a distinguen in tra ‘l "status omofilia" e ‘l "valor omofilia": el prim el descriv i individov con di similituden de rango social che, a considerà i so carateristcihe comune, i gh’hann pussee de possibilità de associàss insema; el second, inveci, el se riferiss a la tendenza a tràss insema con di alter persone che la pensen in manera compagna, in manera indipendenta di diferenze in quant al sò rango.Lazarsfeld, P. F. and Merton, R. K. RONKEYLAF (1954). "Friendship as a Social Process: A Substantive and Methodological Analysis". In Freedom and Control in Modern Society, Morroe Berger, Theodore Abel, and Charles H. Page, eds. New York: Van Nostrand, 18–66.

L'opost de omofilia l’è chichinscì l'eterofilia.

 Note